|  |
| --- |
| PATVIRTINTA |
| Klaipėdos miesto savivaldybės tarybos |
| 2022 m. birželio 22 d. sprendimu Nr. T2-170 |

**Klaipėdos VYTAUTO DIDŽIOJO gimnazijos NUOSTATAI**

**I SKYRIUS**

**BENDROSIOS NUOSTATOS**

* + 1. Klaipėdos Vytauto Didžiojo gimnazijos nuostatai (toliau – Nuostatai) reglamentuoja Klaipėdos Vytauto Didžiojo gimnazijos (toliau – Gimnazija) teisinę formą, priklausomybę, savininką, savininko teises ir pareigas įgyvendinančią instituciją, buveinę, Gimnazijos grupę, tipą, pagrindinę paskirtį, mokymo kalbą ir mokymo formas, vykdomas programas, veiklos teisinį pagrindą, sritį, rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, Gimnazijos teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimą, vertinimą, atestaciją, lėšų šaltinius ir jų naudojimo tvarką, finansinės veiklos kontrolę ir veiklos priežiūrą, Gimnazijos reorganizavimą, likvidavimą, pertvarkymą ir vidaus struktūros pertvarką.
    2. Gimnazijos oficialusis pavadinimas – Klaipėdos Vytauto Didžiojo gimnazija, trumpasis pavadinimas – Vytauto Didžiojo gimnazija. Duomenys apie Gimnaziją, kaip juridinį asmenį, kaupiami ir saugomi Juridinių asmenų registre, kodas 190438049.
    3. Gimnazija, kaip pirmoji lietuvių gimnazija Klaipėdos mieste, įsteigta 1922 m. balandžio 20 d. 1930 m. sausio 16 d. Gimnazijai suteiktas Vytauto Didžiojo vardas. 1945 m. rugsėjo 1 d. ji pavadinama Klaipėdos 1-ąja gimnazija, 1955 m. – Klaipėdos Kristijono Donelaičio vidurine mokykla. Lietuvos Respublikos švietimo ir mokslo ministerijos kolegijos 1995 m. birželio 25 d. nutarimu Nr. 25 jai suteiktas gimnazijos statusas (humanitarinio profilio). Klaipėdos miesto valdybos 1996 m. balandžio 18 d. sprendimu Nr. 185 Gimnazijai sugrąžintas Vytauto Didžiojo vardas ir ji pavadinta Klaipėdos Vytauto Didžiojo gimnazija. Lietuvos Respublikos švietimo ir mokslo ministro 2000 m. birželio 5 d. įsakymu Nr. 751 Gimnazijoje patvirtintas realinis profilis.
    4. Gimnazijos teisinė forma – biudžetinė įstaiga, priklausomybė – savivaldybės.
    5. Gimnazijos savininkė – Klaipėdos miesto savivaldybė, kodas 111100775, Liepų g. 11, 91502 Klaipėda, savininko teises ir pareigas įgyvendinanti institucija – Klaipėdos miesto savivaldybės taryba, kuri sprendžia Lietuvos Respublikos biudžetinių įstaigų, Lietuvos Respublikos švietimo ir kituose įstatymuose bei Nuostatuose jos kompetencijai priskirtus klausimus.
    6. Gimnazijos buveinė – S. Daukanto g. 31, 92231 Klaipėda.
    7. Gimnazijos grupė – bendrojo ugdymo mokykla, tipas ir pagrindinė paskirtis – gimnazijos tipo gimnazija. Kita paskirtis – savitos pedagoginės sistemos gimnazija, kurioje užtikrinama Gimnazijos ir Klaipėdos universiteto (toliau – Universitetas) bendruomenių partnerystė, ugdant išsilavinusius, novatoriškai mąstančius, verslius ir kūrybiškus mokinius.
    8. Gimnazijos mokymo kalba – lietuvių.
    9. Gimnazijoje ugdymas vykdomas grupinio ir pavienio mokymosi formomis kasdieniu, savarankišku ir nuotoliniu mokymo proceso organizavimo būdu.
    10. Gimnazijoje vykdoma pagrindinio ugdymo programos antroji dalis, akredituota vidurinio ugdymo programa ir neformaliojo vaikų švietimo programos.
    11. Gimnazijos pavienėse klasėse taikomi Novatoriško verslumo ugdymo sampratos elementai ir specializuoto ugdymo krypties programos (vidurinio) sporto ugdymo dalis Lietuvos Respublikos švietimo, mokslo ir sporto ministro nustatyta tvarka, įgyvendinamas Gimnazijos universitetinių novatoriško verslumo ugdymo klasių veiklos modelis Klaipėdos miesto savivaldybės tarybos nustatyta tvarka.
    12. Gimnazijoje išduodami pagrindinio išsilavinimo pažymėjimai, baigusiems pagrindinio ugdymo programą, brandos atestatai, baigusiems vidurinio ugdymo ir vidurinio ugdymo kartu su sporto ugdymu programas, mokymosi pasiekimų pažymėjimai, nebaigusiems pagrindinio, vidurinio ugdymo ir vidurinio ugdymo kartu su sporto ugdymu programas.
    13. Gimnazija yra viešasis juridinis asmuo, turintis savo atributiką, antspaudą, atsiskaitomąją ir kitas sąskaitas Lietuvos Respublikoje įregistruotuose bankuose. Ji savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, kitais teisės aktais ir Nuostatais.

**II SKYRIUS**

**GIMNAZIJOS VEIKLOS SRITIS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

* + 1. Gimnazijos veiklos sritis – švietimas, kodas 85.
    2. Gimnazijos veiklos rūšys:
  1. pagrindinė veiklos rūšis – vidurinis ugdymas, kodas 85.31.20;
  2. kitos švietimo veiklos rūšys:
     1. pagrindinis ugdymas, kodas 85.31.10;
     2. sportinis ir rekreacinis švietimas, kodas 85.51;
     3. kultūrinis švietimas, kodas 85.52;
     4. kitas, niekur kitur nepriskirtas, švietimas, kodas 85.59;
     5. švietimui būdingų paslaugų veikla, kodas 85.60;
  3. kitos ne švietimo veiklos rūšys:
     1. kitas, niekur kitur nepriskirtas, keleivinis sausumos transportas, kodas 49.39;
     2. vaikų poilsio stovyklų veikla, kodas 55.20.20;
     3. kitų maitinimo paslaugų teikimas, kodas 56.29;
     4. nuosavo arba nuomojamo nekilnojamojo turto nuoma ir eksploatavimas, kodas 68.20;
     5. bibliotekų ir archyvų veikla, kodas 91.01.

1. Gimnazijos veiklos tikslas – padėti mokiniams mokytis pagal gebėjimus, plėtoti savo intelektines ir fizines galias, bendrąsias ir esmines dalykines kompetencijas, būtinas tolesniam mokymuisi, profesinei karjerai ir savarankiškam gyvenimui.
2. Gimnazijos veiklos uždaviniai:
   1. teikti mokiniams kokybišką ugdymą;
   2. tenkinti mokinių pažinimo, ugdymosi, saviraiškos poreikius;
   3. teikti švietimo pagalbą;
   4. užtikrinti sveiką ir saugią mokymo(si) aplinką.
3. Vykdydama jai pavestus uždavinius Gimnazija:
   1. įgyvendina formaliojo švietimo programas, vadovaudamasi Lietuvos Respublikos švietimo, mokslo ir sporto ministro patvirtintomis bendrosiomis programomis, ir teikia pagrindinį, vidurinį išsilavinimą;
   2. konkretina ir individualizuoja bendrojo ugdymo privalomą ir pasirenkamąjį ugdymo turinį, atsižvelgdama į Klaipėdos miesto savivaldybės, Universiteto, Gimnazijos bendruomenės reikmes ir mokinių poreikius;
   3. rengia bendrojo ugdymo dalykų programas papildančius modulius ir neformaliojo švietimo programas;
   4. ugdo mokinių novatoriško verslumo kompetencijas teisės aktų nustatyta tvarka, pagal poreikį pasitelkdama Universitetą;
   5. vertina mokinių specialiuosius ugdymosi poreikius ir skiria specialųjį ugdymą teisės aktų nustatyta tvarka;
   6. teikia informacinę, konsultacinę, socialinę pedagoginę, specialiąją pedagoginę, psichologinę pagalbą;
   7. vykdo prevencines programas, užtikrina vaiko minimalios priežiūros priemones ir taiko ugdymo karjerai modelį, padedantį mokiniams rinktis profesinės veiklos ateityje kryptis ir studijas Universitete;
   8. sudaro sąlygas veikti mokinių organizacijoms, skatinančioms mokinių dorovinį, tautinį, pilietinį sąmoningumą, patriotizmą, padedančioms tenkinti mokinių saviugdos ir saviraiškos poreikius;
   9. dalyvauja mokinių ugdymo pasiekimų tyrimuose, patikrinimuose teisės aktų nustatyta tvarka;
   10. vykdo švietimo stebėseną ugdymo kokybei gerinti;
   11. kuria atvirus, pagarbius, bendradarbiavimą skatinančius mokytojų, mokinių, tėvų (globėjų, rūpintojų), Universiteto ir verslo atstovų santykius;
   12. sudaro sąlygas darbuotojams tobulinti kvalifikaciją, dalytis gerąja patirtimi ir stiprinti profesinio bendradarbiavimo su Universiteto mokslo darbuotojais ryšius;
   13. vykdo mokinių maitinimą ir vežiojimą teisės aktų nustatyta tvarka;
   14. organizuoja mokamas papildomas paslaugas teisės aktų nustatyta tvarka;
   15. sudaro galimybes mokiniams ir mokytojams dalyvauti Universiteto vykdomose tiriamosiose veiklose, studentų baigiamųjų darbų pristatymuose, mokslinėse konferencijose, seminaruose ir kitose veiklose;
   16. kuria ugdymo turiniui įgyvendinti reikiamą materialinę bazę ir edukacines aplinkas, vykdo mokinių praktinę-tiriamąją veiklą Universitete, verslo įmonėse ir kitų institucijų erdvėse;
   17. draudžia Gimnazijos patalpose ir jos teritorijoje turėti, vartoti energinius gėrimus, tabaką (įskaitant elektronines cigaretes), alkoholį ir kitas psichiką veikiančias medžiagas, prekiauti jomis, platinti šia tema nelegalią literatūrą, spaudinius bei riboja pašalinių asmenų patekimą į Gimnaziją;
   18. atlieka kitas teisės aktų nustatytas funkcijas.
4. mokymosi pasiekimus įteisinantys dokumentai mokiniams išduodami Lietuvos Respublikos švietimo, mokslo ir sporto ministro nustatyta tvarka.

**III SKYRIUS**

**GIMNAZIJOS TEISĖS IR PAREIGOS**

1. Gimnazija, įgyvendindama jai pavestus tikslą ir uždavinius, atlikdama jai priskirtas funkcijas, turi teisę teisės aktų nustatyta tvarka:
   1. parinkti pažangius mokymo metodus ir mokymosi veiklos būdus, pagal poreikį konsultuojantis su Universiteto mokslininkais;
   2. kurti naujus ugdymo ir ugdymosi modelius;
   3. bendradarbiauti su savo veiklai įtakos turinčiais fiziniais ir juridiniais asmenimis;
   4. vykdyti miesto, šalies ir tarptautinius švietimo projektus;
   5. stoti ir jungtis į asociacijas, dalyvauti jų veikloje;
   6. gauti paramą ir naudotis kitomis teisėmis, neprieštaraujančiomis Lietuvos Respublikos įstatymams ir kitiems teisės aktams.
2. Gimnazija privalo užtikrinti geros kokybės švietimą, sveiką, saugią, užkertančią kelią smurto, prievartos apraiškoms ir žalingiems įpročiams ugdymo aplinką, garantuoti ugdymo programų įgyvendinimą, atvirumą vietos bendruomenei, mokymo sutarties sudarymą ir sutartų įsipareigojimų vykdymą.

**IV SKYRIUS**

**GIMNAZIJOS VEIKLOS ORGANIZAVIMAS IR VALDYMAS**

1. Gimnazijos veikla organizuojama pagal Gimnazijos strateginį, metinį veiklos, mokslo metų ugdymo planus, universitetinių novatoriško verslumo ugdymo klasių veiklos modelio aprašą, patvirtintus teisės aktų nustatyta tvarka.
2. Gimnazijai vadovauja direktorius. Jo pareigybės aprašymas tvirtinamas, jis konkurso būdu į pareigas skiriamas ir iš jų atleidžiamas teisės aktų nustatyta tvarka. Direktoriaus pavaldumą ir atskaitomybę reglamentuoja Lietuvos Respublikos įstatymai ir kiti teisės aktai.
3. Direktorius:
   1. planuoja ir organizuoja Gimnazijos darbą, kad būtų įgyvendintas Gimnazijos tikslas ir atliekamos nustatytos funkcijos;
   2. vadovauja Gimnazijos strateginio plano, metinių veiklos ir mokslo metų ugdymo planų, švietimo programų rengimui, juos tvirtina, užtikrina jų įgyvendinimą;
   3. tvirtina Gimnazijos struktūrą teisės aktų nustatyta tvarka ir nustato savo pavaduotojų veiklos sritis;
   4. skiria ir atleidžia darbuotojus, tvirtina jų pareigybių aprašymus, pareigybių sąrašą, neviršydamas nustatyto didžiausio leistino pareigybių skaičiaus, atlieka kitas su darbo santykiais susijusias funkcijas teisės aktų nustatyta tvarka;
   5. rūpinasi pedagogų ir kitų darbuotojų darbo sąlygomis, organizuoja trūkstamų darbuotojų paiešką;
   6. organizuoja pedagoginių darbuotojų metodinę veiklą, atestaciją Lietuvos Respublikos švietimo, mokslo ir sporto ministro nustatyta tvarka;
   7. vykdo užduotis ir dirba su tarnybos paslaptį sudarančia informacija, žymima „Riboto naudojimo“ slaptumo žyma, teisės aktų nustatyta tvarka;
   8. organizuoja ir vykdo mokinių pasiekimų tyrimus, patikrinimus Lietuvos Respublikos švietimo, mokslo ir sporto ministro nustatyta tvarka;
   9. priima mokinius ir sudaro mokymo sutartis Klaipėdos miesto savivaldybės tarybos nustatyta tvarka;
   10. bendradarbiauja su mokinių tėvais (globėjais, rūpintojais), švietimo pagalbos, teritorinėmis policijos, socialinių paslaugų, sveikatos ir kitomis institucijomis, dirbančiomis vaiko teisių apsaugos srityje;
   11. užtikrina Gimnazijos ir Universiteto partnerystę;
   12. tvirtina Gimnazijos vidaus ir darbo tvarką reglamentuojančius dokumentus, kuriuose nustatomos bendruomenės narių teisės, pareigos, atsakomybė, elgesio ir etikos normos;
   13. inicijuoja Gimnazijos savivaldos institucijų sudarymą ir skatina jų veiklą;
   14. sudaro teisės aktų nustatytas komisijas, darbo grupes;
   15. organizuoja Gimnazijos veiklos kokybės įsivertinimą, išorinį vertinimą;
   16. sudaro Gimnazijos vardu sutartis ir atstovauja ar įgalioja atstovauti darbuotojus Gimnazijai kitose institucijose;
   17. leidžia įsakymus, juos keičia, sustabdo ar panaikina ir kontroliuoja jų vykdymą;
   18. organizuoja Gimnazijos dokumentų saugojimą ir valdymą;
   19. svarsto ir priima sprendimus, susijusius su Gimnazijos lėšų ir turto naudojimu, disponavimu, teisės aktų nustatyta tvarka, vadovaudamasis visuomenės naudos, efektyvumo, racionalumo, viešosios teisės principais;
   20. analizuoja Gimnazijos veiklos ir valdymo išteklių būklę, kartu su Gimnazijos senatu sprendžia Gimnazijai svarbius palankios ugdymui aplinkos kūrimo klausimus;
   21. kiekvienais metais teikia Gimnazijos bendruomenei ir Gimnazijos senatui svarstyti bei viešai paskelbia savo metų veiklos ataskaitą;
   22. dalį savo funkcijų teisės aktų nustatyta tvarka gali pavesti atlikti pavaduotojams;
   23. vykdo kitas teisės aktų nustatytas funkcijas, kitus Klaipėdos miesto savivaldybės institucijų pavedimus pagal priskirtą kompetenciją.
4. Direktorius atsako už:
   1. Gimnazijos veiklą ir jos rezultatus;
   2. Lietuvos Respublikos įstatymų ir kitų teisės aktų, Nuostatų laikymąsi, tinkamą funkcijų atlikimą;
   3. demokratinį Gimnazijos valdymą, skaidriai priimamus sprendimus, bendruomenės narių informavimą, personalo kvalifikacijos tobulinimą, sveiką ir saugią Gimnazijos aplinką;
   4. asmens duomenų teisinę apsaugą, teikiamų ataskaitų rinkinių ir statistinių ataskaitų teisingumą;
   5. veiksmingą vaiko minimalios priežiūros priemonių įgyvendinimą teisės aktų nustatyta tvarka.
5. Gimnazijos valdyme dalyvauja direktoriaus pavaduotojai, kurie:
   1. dalyvauja priimant strateginius sprendimus dėl Gimnazijos veiklos plėtros;
   2. teikia siūlymus dėl Gimnazijos metinių veiklos, mokslo metų ugdymo planų, švietimo programų sudarymo, Gimnazijos struktūros, Nuostatų pakeitimų;
   3. tiesiogiai vadovauja kitoms jų kompetencijai priskirtoms veiklos sritims.
6. Ugdymo turinio formavimo ir ugdymo proceso organizavimo klausimais Gimnazijos direktorius gali organizuoti mokytojų ir švietimo pagalbos specialistų, kurių veikla susijusi su nagrinėjamu klausimu, pasitarimus.
7. Darbo tarybos, profesinės sąjungos veiklą Gimnazijoje reglamentuoja įstatymai.

**V SKYRIUS**

**GIMNAZIJOS SAVIVALDA. PEDAGOGŲ METODINĖ VEIKLA**

1. Gimnazijos senatas (toliau – Senatas) yra aukščiausia Gimnazijos savivaldos institucija, renkama dvejiems metams. Senatas telkia Gimnazijos pedagogus, mokinius, tėvus (globėjus, rūpintojus) demokratiniam Gimnazijos valdymui, padeda spręsti Gimnazijai aktualius klausimus, atstovauti Gimnazijos direktoriui teisėtiems Gimnazijos interesams.
2. Senatą sudaro 9 nariai, išrinkti atviru balsavimu savivaldos institucijų posėdžiuose balsų dauguma: tris pedagogus deleguoja mokytojų taryba, tris I–III klasių mokinius – gimnazistų parlamentas, tris tėvus (globėjus, rūpintojus) – tėvų taryba. Senato nario kadencijų skaičius tam pačiam asmeniui neribojamas.
3. Senato nariu gali būti asmuo, turintis žinių ir gebėjimų, padedančių siekti Gimnazijos strateginių tikslų ir įgyvendinti Gimnazijos misiją.
4. Senato nariu negali būti Gimnazijos direktorius, valstybės politikai, politinio (asmeninio) pasitikėjimo valstybės tarnautojai.
5. Senato nario įgaliojimai prasideda, kai į pirmąjį posėdį susirenka išrinkti Senato nariai, ir baigiasi, kai į pirmąjį posėdį susirenka naujai kadencijai išrinkti Senato nariai.
6. Senato narys prieš terminą netenka savo įgaliojimų, kai jis atsistatydina. Nutrūkus Senato nario įgaliojimams pirma laiko, naują Senato narį deleguoja atitinkama Gimnazijos savivaldos institucija bendra tvarka Senato esamos kadencijos likusiam laikotarpiui.
7. Senato pirmininkas, jo pavaduotojas ir sekretorius renkami atviru balsavimu balsų dauguma pirmajame Senato posėdyje.
8. Posėdžius šaukia Senato pirmininkas. Apie posėdžio laiką ir svarstyti parengtus klausimus pirmininkas informuoja narius ne vėliau kaip prieš 5 dienas iki posėdžio pradžios. Posėdžiai kviečiami ne rečiau kaip du kartus per metus. Senato posėdis yra teisėtas, jei jame dalyvauja ne mažiau kaip du trečdaliai narių. Į posėdžius gali būti kviečiami Universiteto ir verslo įmonių atstovai, vietos bendruomenę atstovaujantis seniūnaitis ar kitas vietos bendruomenės deleguotas atstovas, susietas bendrais gyvenimo poreikiais ir interesais su Gimnazijos bendruomene. Posėdžiuose gali dalyvauti kitų Gimnazijos savivaldos institucijų atstovai, rėmėjai, socialiniai partneriai ir kiti kviestiniai asmenys.
9. Nutarimai priimami Senato posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami Gimnazijos direktoriaus įsakymu.
10. Senato nariai vieną kartą per metus pristato savo veiklos rezultatus juos rinkusiems Gimnazijos bendruomenės nariams.
11. Senatas:
    1. atlieka visuomeninę Gimnazijos valdymo priežiūrą, priima sprendimus ir daro įtaką Gimnazijos direktoriaus priimamiems sprendimams;
    2. teikia siūlymus dėl Gimnazijos strateginių tikslų, uždavinių ir jų įgyvendinimo priemonių;
    3. pritaria Gimnazijos strateginiam, metiniam veiklos, mokslo metų ugdymo planams, kitiems Gimnazijos darbo ir vidaus tvarką reglamentuojantiems dokumentams, teikiamiems Gimnazijos direktoriaus;
    4. teikia siūlymus Gimnazijos direktoriui dėl Nuostatų pakeitimo, Gimnazijos struktūros tobulinimo;
    5. dalyvauja renkantis Gimnazijos veiklos kokybės įsivertinimo sritis, atlikimo metodiką, analizuoja įsivertinimo rezultatus ir priima sprendimus dėl Gimnazijos veiklos tobulinimo;
    6. vertina kiekvienais metais Gimnazijos direktoriaus metų veiklos ataskaitą ir teikia savo sprendimą dėl ataskaitos teisės aktų nustatyta tvarka;
    7. teikia siūlymus Gimnazijos direktoriui dėl saugių ugdymo(si) ir darbo sąlygų sudarymo, materialinio Gimnazijos aprūpinimo ir lėšų panaudojimo;
    8. svarsto Gimnazijos bendruomenės narių ar juos atstovaujančių savivaldos institucijų iniciatyvas ir teikia siūlymus Gimnazijos direktoriui;
    9. deleguoja atstovus į darbo grupes ir komisijas teisės aktų nustatyta tvarka;
    10. priima nutarimus kitais teisės aktų nustatytais ar Gimnazijos direktoriaus, jo pavaduotojų teikiamais klausimais.
12. Mokytojų taryba – nuolat veikianti Gimnazijos savivaldos institucija mokytojų profesiniams ir bendriesiems ugdymo klausimams spręsti. Ją sudaro visi Gimnazijoje dirbantys mokytojai.
13. Gimnazijos direktoriaus narystę mokytojų taryboje reglamentuoja Lietuvos Respublikos įstatymai ir kiti teisės aktai.
14. Mokytojų tarybos nariai atviru balsavimu balsų dauguma vieniems metams renka mokytojų tarybos pirmininką, jo pavaduotoją ir sekretorių, kurių kadencijų skaičius tam pačiam asmeniui neribojamas.
15. Mokytojų tarybos pirmininko, pavaduotojo, sekretoriaus įgaliojimai prasideda, užbaigus rinkimų procedūrą, ir nutrūksta, pradėjus pirmininko, pavaduotojo, sekretoriaus rinkimo naujai kadencijai procedūrą.
16. Mokytojų tarybos pirmininkas, pavaduotojas, sekretorius prieš terminą netenka savo įgaliojimų, kai jie atsistatydina arba kai jie savo elgesiu pažeidžia Lietuvos Respublikos švietimo, mokslo ir sporto ministro patvirtinto pedagogų etikos kodekso reikalavimus. Nutrūkus pirmininko, pavaduotojo, sekretoriaus įgaliojimams pirma laiko, naujas mokytojų tarybos pirmininkas, pavaduotojas ar sekretorius renkamas bendra tvarka naujai kadencijai.
17. Mokytojų tarybos posėdžiai organizuojami ne rečiau kaip kartą per pusmetį. Posėdis yra teisėtas, jei jame dalyvauja ne mažiau kaip du trečdaliai mokytojų tarybos narių.
18. Posėdžius šaukia mokytojų tarybos pirmininkas, kuris apie posėdžio laiką ir svarstyti parengtus klausimus informuoja narius ne vėliau kaip prieš 3 darbo dienas iki posėdžio pradžios. Pagal poreikį į posėdžius gali būti kviečiami kitų Gimnazijos savivaldos institucijų atstovai, Universiteto dėstytojai, rėmėjai, socialiniai partneriai ar kiti tiesiogiai ugdymo procese dalyvaujantys asmenys.
19. Nutarimai priimami mokytojų tarybos posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami Gimnazijos direktoriaus įsakymu.
20. Mokytojų tarybos pirmininkas vieną kartą per metus pristato savo veiklos rezultatus jį rinkusiems mokytojų tarybos nariams.
21. Mokytojų taryba:
    1. svarsto ugdymo programų įgyvendinimo, optimalių ugdymo sąlygų sudarymo, ugdymo turinio atnaujinimo, mokinių ugdymosi rezultatų gerinimo ir kitus pedagoginės veiklos tobulinimo klausimus;
    2. priima nutarimus dėl Gimnazijos metinių veiklos, ugdymo planų įgyvendinimo, mokinių pažangos ir pasiekimų vertinimo, informacijos kaupimo ir panaudojimo tobulinimo;
    3. analizuoja mokinių sveikatos, mokymosi, švietimo pagalbos, socialinės paramos, prevencinės veiklos, poilsio, mitybos, saugos Gimnazijoje būklę;
    4. deleguoja atstovus į Senatą, mokytojų atestacijos komisiją;
    5. priima nutarimus kitais teisės aktų nustatytais ar Gimnazijos direktoriaus, jo pavaduotojų teikiamais klausimais.
22. Gimnazijoje veikia mokinių savivaldos institucijos – mokinių komitetai klasėse ir gimnazistų parlamentas.
23. Mokinių komitetą sudaro seniūnas, jo pavaduotojas ir 1–3 nariai, išrinkti atviru balsavimu balsų dauguma klasės mokinių susirinkime vieniems metams.
24. Mokinių komiteto nario kadencijų skaičius tam pačiam asmeniui neribojamas. Mokinių komiteto nario įgaliojimai prasideda, kai į pirmąjį posėdį susirenka išrinkti mokinių komiteto nariai, ir baigiasi, kai į pirmąjį posėdį susirenka naujai kadencijai išrinkti mokinių komiteto nariai.
25. Mokinių komiteto narys prieš terminą netenka savo įgaliojimų, kai jis atsistatydina arba kai jis savo elgesiu pažeidžia Gimnazijoje nustatytas mokinių elgesio taisykles. Nutrūkus mokinių komiteto nario įgaliojimams pirma laiko, naują narį bendra tvarka renka klasės mokinių susirinkimas mokinių komiteto esamos kadencijos likusiam laikotarpiui.
26. Posėdžius šaukia seniūnas, kuris apie posėdžio laiką ir svarstyti parengtus klausimus informuoja narius ne vėliau kaip prieš 3 dienas iki posėdžio pradžios. Posėdis yra teisėtas, jei jame dalyvauja ne mažiau kaip du trečdaliai mokinių komiteto narių.
27. Nutarimai priimami mokinių komiteto posėdyje dalyvaujančių narių balsų dauguma. Jeigu balsai pasiskirsto po lygiai, lemia seniūno balsas. Jeigu seniūnas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams.
28. Mokinių komiteto nariai vieną kartą per metus pristato savo veiklos rezultatusjuos rinkusiam klasės mokinių susirinkimui.
29. Mokinių komitetas:
    1. planuoja ir organizuoja klasės mokinių nepamokinę veiklą;
    2. rūpinasi drausmės ir tvarkos palaikymu klasėje, mokinių lankomumu;
    3. svarsto kitus klasės vadovo teikiamus klausimus.
30. Gimnazistų parlamentas – aukščiausia mokinių savivaldos institucija, renkama dvejiems metams.
31. Gimnazistų parlamentą sudaro klasių mokinių susirinkimų atviru balsavimu balsų dauguma išrinkti ir deleguoti atstovai (iš kiekvienos klasės po vieną).
32. Gimnazistų parlamento nario kadencijų skaičius tam pačiam asmeniui neribojamas. Gimnazistų parlamento nario įgaliojimai prasideda, kai į pirmąjį posėdį susirenka išrinkti gimnazistų parlamento nariai, ir baigiasi, kai į pirmąjį posėdį susirenka naujai kadencijai išrinkti gimnazistų parlamento nariai.
33. Gimnazistų parlamento narys prieš terminą netenka savo įgaliojimų, kai jis atsistatydina arba kai jis savo elgesiu pažeidžia Gimnazijoje nustatytas mokinių elgesio taisykles. Nutrūkus gimnazistų parlamento nario įgaliojimams pirma laiko, naują narį bendra tvarka renka klasės mokinių susirinkimas gimnazistų parlamento esamos kadencijos likusiam laikotarpiui.
34. Gimnazistų parlamento prezidentą, jo pavaduotoją (viceprezidentą) ir sekretorių renka gimnazistų parlamento nariai slaptu balsavimu balsų dauguma pirmajame posėdyje.
35. Gimnazistų parlamento posėdžius šaukia prezidentas. Apie posėdžio laiką ir svarstyti parengtus klausimus prezidentas informuoja narius ne vėliau kaip prieš 3 darbo dienas iki posėdžio pradžios. Posėdžiai organizuojami ne rečiau kaip du kartus per metus. Posėdis yra teisėtas, jeigu jame dalyvauja ne mažiau kaip du trečdaliai gimnazistų parlamento narių.
36. Nutarimai priimami gimnazistų parlamento posėdyje dalyvaujančių narių balsų dauguma. Jeigu balsai pasiskirsto po lygiai, lemia prezidento balsas. Jeigu prezidentas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami Gimnazijos direktoriaus įsakymu.
37. Gimnazistų parlamento nariai vieną kartą per metus pristato savo veiklos rezultatus juos rinkusiems mokinių susirinkimams klasėse.
38. Gimnazistų parlamentas:
    1. padeda organizuoti Gimnazijos renginius, akcijas, vykdyti prevencines programas;
    2. teikia siūlymus Senatui ir Gimnazijos direktoriui dėl ugdymo organizavimo, neformaliojo švietimo programų plėtros, socialinės veiklos;
    3. inicijuoja mokinių savanorystės veiklas Gimnazijoje;
    4. atstovauja mokinių interesams Senate ir kitose savivaldos institucijose, tarpininkauja ginant mokinių teises Gimnazijoje;
    5. rūpinasi drausmės ir tvarkos palaikymu Gimnazijoje;
    6. dalyvauja rengiant Gimnazijos veiklą reglamentuojančius dokumentus;
    7. svarsto kitus Gimnazijos direktoriaus, jo pavaduotojų teikiamus klausimus.
39. Gimnazijoje veikia tėvų (globėjų, rūpintojų) savivaldos institucijos – tėvų komitetai klasėse ir tėvų taryba.
40. Tėvų komitetą sudaro pirmininkas ir 2 nariai, išrinkti vieniems metams atviru balsavimu klasės tėvų (globėjų, rūpintojų) susirinkimo dauguma. Tėvų komiteto nario kadencijų skaičius tam pačiam asmeniui neribojamas.
41. Tėvų komiteto nario įgaliojimai prasideda, kai į pirmąjį posėdį susirenka išrinkti tėvų komiteto nariai, ir baigiasi, kai į pirmąjį posėdį susirenka naujai kadencijai išrinkti tėvų komiteto nariai. Tėvų komiteto narys prieš terminą netenka savo įgaliojimų, kai jis atsistatydina. Nutrūkus tėvų komiteto nario įgaliojimams pirma laiko, naują narį bendra tvarka renka atitinkamos klasės tėvų (globėjų, rūpintojų) susirinkimas tėvų komiteto esamos kadencijos likusiam laikotarpiui.
42. Tėvų komiteto posėdžius šaukia pirmininkas, kuris apie posėdžių laiką, svarstyti parengtus klausimus informuoja narius ne vėliau kaip prieš 5 dienas iki posėdžio pradžios. Posėdis yra teisėtas, jeigu jame dalyvauja ne mažiau kaip du trečdaliai tėvų komiteto narių.
43. Nutarimai priimami tėvų komiteto posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami Gimnazijos direktoriaus įsakymu.
44. Tėvų komiteto nariai vieną kartą per metus pristato savo veiklos rezultatus juos rinkusiems tėvams (globėjams, rūpintojams) susirinkimų klasėse metu.
45. Tėvų komitetas:
    1. aptaria su klasės vadovu klasės mokinių lankomumo, elgesio ir pažangumo, saugumo, maitinimo, informacijos gavimo apie juos klausimus;
    2. padeda organizuoti klasės renginius, išvykas, kurti edukacines aplinkas, vykdyti ugdymą karjerai, įgyvendinti prevencines programas;
    3. teikia siūlymus klasės vadovui, Gimnazijos direktoriui dėl ugdymo kokybės gerinimo;
    4. organizuoja paramos Gimnazijai teikimą;
    5. svarsto kitus klasės vadovo, Gimnazijos direktoriaus, jo pavaduotojų teikiamus klausimus.
46. Tėvų taryba – aukščiausia tėvų (globėjų, rūpintojų) savivaldos institucija, renkama vieniems metams. Ją sudaro klasių tėvų komitetų pirmininkai.
47. Tėvų tarybos nario kadencijų skaičius tam pačiam asmeniui neribojamas. Tėvų tarybos nario įgaliojimai prasideda, kai į pirmąjį posėdį susirenka išrinkti tėvų tarybos nariai, ir baigiasi, kai į pirmąjį posėdį susirenka naujai kadencijai išrinkti tėvų tarybos nariai. Tėvų tarybos narys prieš terminą netenka savo įgaliojimų, kai jis atsistatydina. Nutrūkus tėvų tarybos nario įgaliojimams pirma laiko, naują tėvų tarybos narį deleguoja atitinkamos klasės tėvų (globėjų, rūpintojų) susirinkimas bendra tvarka tėvų tarybos esamos kadencijos likusiam laikotarpiui.
48. Tėvų tarybos nariai atviru balsavimu balsų dauguma pirmajame posėdyje renka tėvų tarybos pirmininką ir jo pavaduotoją.
49. Tėvų tarybos posėdžius kviečia pirmininkas, kuris apie posėdžių laiką, svarstyti parengtus klausimus informuoja narius ne vėliau kaip prieš 5 dienas iki posėdžio pradžios. Posėdis yra teisėtas, jeigu jame dalyvauja ne mažiau kaip du trečdaliai tėvų tarybos narių.
50. Nutarimai priimami tėvų tarybos posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami Gimnazijos direktoriaus įsakymu.
51. Tėvų tarybos nariai vieną kartą per metus pristato savo veiklos rezultatus juos rinkusiam klasės tėvų (globėjų, rūpintojų) susirinkimui.
52. Tėvų taryba:
    1. teikia siūlymus Gimnazijos direktoriui ir Senatui dėl švietimo paslaugų kokybės gerinimo;
    2. analizuoja Gimnazijos lėšų panaudojimo tikslingumą;
    3. deleguoja atstovus į Senatą;
    4. nagrinėja tėvų (globėjų, rūpintojų) prašymus, skundus ir teikia siūlymus Gimnazijos direktoriui, sprendžiant iškilusias problemas;
    5. dalyvauja tėvų (globėjų, rūpintojų) diskusijose, Gimnazijos renginiuose;
    6. svarsto kitus Gimnazijos direktoriaus, jo pavaduotojų teikiamus klausimus.
53. Pedagogų profesinės kvalifikacijos ir praktinės veiklos tobulinimo klausimus Gimnazijoje nagrinėja metodinės grupės ir metodinė taryba.
54. Metodinės grupės vienija mokytojus pagal ugdymo sritis ir mokomuosius dalykus. Susitarimai dėl metodinių grupių formavimo priimami metodinėje taryboje.
55. Metodinės grupės pirmininką ir sekretorių renka metodinės grupės nariai atviru balsavimu balsų dauguma dvejiems metams.
56. Metodinės grupės pirmininko ir sekretoriaus kadencijų skaičius tam pačiam asmeniui neribojamas.
57. Metodinės grupės pirmininko, sekretoriaus įgaliojimai prasideda, užbaigus rinkimų procedūrą, ir nutrūksta, pradėjus pirmininko, sekretoriaus naujai kadencijai rinkimų procedūrą.
58. Metodinės grupės pirmininkas, sekretorius prieš terminą netenka savo įgaliojimų, kai jie atsistatydina arba kai jie savo elgesiu pažeidžia Lietuvos Respublikos švietimo, mokslo ir sporto ministro patvirtinto pedagogų etikos kodekso reikalavimus. Nutrūkus metodinės grupės pirmininko, sekretoriaus įgaliojimams pirma laiko, naują metodinės grupės pirmininką ar sekretorių renka atitinkamos metodinės grupės nariai bendra tvarka naujai kadencijai.
59. Metodinės grupės pirmininkas organizuoja posėdžius ir apie posėdžio laiką, svarstyti parengtus klausimus narius informuoja ne vėliau kaip prieš 3 darbo dienas iki posėdžio pradžios. Posėdis yra teisėtas, jei jame dalyvauja ne mažiau kaip du trečdaliai narių.
60. Nutarimai priimami metodinės grupės posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami Gimnazijos direktoriaus įsakymu.
61. Metodinės grupės pirmininkas vieną kartą per metus pristato metodinės grupės veiklos rezultatus metodinėje taryboje.
62. Metodinė grupė:
    1. derina ugdymo srities, dalyko ar toje pačioje klasėje dirbančių mokytojų ugdymo planavimą, ugdymo proceso organizavimą, vertinimą, vadovėlių ir mokymo priemonių pasirinkimą;
    2. aptaria naujus dokumentus, metodikų naujoves, dalykų integraciją, ugdymo procese mokytojų sukauptą patyrimą;
    3. tariasi dėl bendrojo ugdymo dalykų planų rengimo principų ir tvarkos, dalykų ir jų modulių pasiūlos;
    4. nagrinėja ugdymo sėkmingumą, mokinių pasiekimus, pedagogines problemas, dalijasi gerąja patirtimi;
    5. keičiasi informacija ir bendradarbiauja su kitomis metodinėmis grupėmis;
    6. analizuoja kvalifikacijos tobulinimo renginių kokybę;
    7. teikia siūlymus metodinei tarybai dėl ugdymo turinio formavimo ir ugdymo organizavimo gerinimo.
63. Metodinę tarybą sudaro metodinių grupių pirmininkai.
64. Metodinės tarybos nario kadencija – dveji metai. Kadencijų skaičius tam pačiam asmeniui neribojamas. Metodinės tarybos nario įgaliojimai prasideda, kai į pirmąjį posėdį susirenka išrinkti metodinės tarybos nariai, ir baigiasi, kai į pirmąjį posėdį susirenka naujai kadencijai išrinkti metodinės tarybos nariai.
65. Metodinės tarybos narys prieš terminą netenka savo įgaliojimų, kai jis atsistatydina arba kai jis savo elgesiu pažeidžia Lietuvos Respublikos švietimo, mokslo ir sporto ministro patvirtinto pedagogų etikos kodekso reikalavimus. Nutrūkus metodinės tarybos nario įgaliojimams pirma laiko, naują metodinės tarybos narį deleguoja atitinkama metodinė grupė bendra tvarka metodinės tarybos esamos kadencijos likusiam laikotarpiui.
66. Metodinės tarybos nariai atviru balsavimu balsų dauguma pirmajame posėdyje renka metodinės tarybos pirmininką ir sekretorių.
67. Metodinės tarybos posėdžius šaukia metodinės tarybos pirmininkas. Apie posėdžio laiką ir svarstyti parengtus klausimus pirmininkas informuoja narius ne vėliau kaip prieš 3 darbo dienas iki posėdžio pradžios. Posėdis yra teisėtas, jei jame dalyvauja ne mažiau kaip du trečdaliai narių.
68. Nutarimai priimami metodinės tarybos posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami Gimnazijos direktoriaus įsakymu.
69. Metodinės tarybos nariai vieną kartą per metus pristato savo veiklos rezultatus mokytojų tarybos nariams.
70. Metodinė taryba:
    1. koordinuoja metodinių grupių veiklą, siekdama ugdymo dermės, tęstinumo ir kokybės užtikrinimo;
    2. nustato pedagogų metodinės veiklos prioritetus;
    3. dalyvauja ir teikia siūlymus mokytojų tarybai, planuojant ugdymo turinį, ugdymo proceso aprūpinimą ir inovacijų diegimą;
    4. analizuoja mokytojų ir švietimo pagalbos specialistų kvalifikacijos tobulinimo rezultatus ir poreikius;
    5. vertina pedagogų metodinius darbus ir praktinę veiklą;
    6. inicijuoja mokytojų, švietimo pagalbos specialistų, Universiteto ir verslo atstovų bendradarbiavimą, profesinės patirties sklaidą;
    7. nagrinėja ugdymo sėkmingumą, pedagogines problemas ir kitus su pedagogų metodine veikla susijusius klausimus.
71. Gimnazijoje gali steigtis ir kitos savivaldos institucijos, bendruomenės nariai gali burtis į įvairių interesų grupių asociacijas, organizacijas, sąjungas, vykdančias jų veiklos nuostatuose (įstatuose) numatytus uždavinius ir funkcijas.

**VI SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMAS, VEIKLOS VERTINIMAS IR ATESTACIJA**

1. Darbuotojai į darbą Gimnazijoje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.
2. Gimnazijos darbuotojams už darbą mokama ir jų veikla vertinama Lietuvos Respublikos įstatymų ir kitų teisės aktų nustatyta tvarka.
3. Gimnazijos pedagoginiai darbuotojai atestuojasi ir kvalifikaciją tobulina Lietuvos Respublikos švietimo, mokslo ir sporto ministro nustatyta tvarka.

**VII SKYRIUS**

**GIMNAZIJOS TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ ir veiklos priežiūra**

1. Gimnazija valdo patikėjimo teise perduotą Klaipėdos miesto savivaldybės turtą, naudoja, disponuoja juo Lietuvos Respublikos įstatymų ir Klaipėdos miesto savivaldybės tarybos nustatyta tvarka.
2. Gimnazijos lėšos:
   1. valstybės biudžeto specialiųjų tikslinių dotacijų lėšos;
   2. Klaipėdos miesto savivaldybės biudžeto lėšos;
   3. fondų, organizacijų, kitų juridinių ir fizinių asmenų dovanotos lėšos, tikslinės paskirties lėšos pagal pavedimus ir kitos teisėtu būdu įgytos lėšos.
3. Gimnazijos lėšos ir turtas valdomas, naudojamas ir juo disponuojama rūpestingai, siekiant užtikrinti Gimnazijos bendruomenės interesų tenkinimą ir maksimalią naudą bendruomenei. Turtas tausojamas, nešvaistomas ir racionaliai tvarkomas. Lėšos naudojamos teisės aktų nustatyta tvarka.
4. Gimnazija buhalterinę apskaitą organizuoja ir finansinę atskaitomybę tvarko teisės aktų nustatyta tvarka. Finansinė Gimnazijos veikla kontroliuojama teisės aktų nustatyta tvarka.
5. Gimnazijos veiklos priežiūrą atlieka Klaipėdos miesto savivaldybės administracija teisės aktų nustatyta tvarka, prireikus pasitelkdama išorinius vertintojus.
6. Gimnazijos veiklos kokybės gerinimo priežiūrą vykdo Klaipėdos miesto savivaldybės taryba Lietuvos Respublikos švietimo, mokslo ir sporto ministro nustatyta tvarka, atsižvelgdama į Gimnazijos direktoriaus metų veiklos ataskaitos vertinimo rezultatus.

**VIII SKYRIUS**

**BAIGIAMOSIOS NUOSTATOS**

1. Gimnazija turi interneto svetainę, kurioje skelbiami vieši pranešimai ir informacija visuomenei apie Gimnazijos veiklą teisės aktų nustatyta tvarka.
2. Gimnazijos buveinė keičiama, Gimnazijos filialai steigiami ir jų veikla nutraukiama Klaipėdos miesto savivaldybės tarybos sprendimu.
3. Gimnazija reorganizuojama, pertvarkoma, likviduojama ar vykdoma Gimnazijos struktūros pertvarka teisės aktų nustatyta tvarka.
4. Nuostatai keičiami Klaipėdos miesto savivaldybės tarybos, Gimnazijos direktoriaus ar Senato iniciatyva. Nuostatų pakeitimus tvirtina Klaipėdos miesto savivaldybės taryba.

Direktorė Daiva Križinauskaitė

SUDERINTA

Senato posėdžio 2022 m. gegužės 11 d.

protokoliniu nutarimu (protokolas Nr. V5-2)